b'\n_START_ARTICLE_\nTokijski zaliv\n_START_PARAGRAPH_\nTokijski zaliv (\xe6\x9d\xb1\xe4\xba\xac\xe6\xb9\xbe Tokio-van) je zaliv na ju\xc5\xbenem delu regije Kanto na Japonskem. Sega do obal Tokia ter prefektur \xc4\x8ciba in Kanagava. Preko kanala Uraga je povezan s Tihim oceanom. Starej\xc5\xa1e ime za zaliv je Zaliv Edo (\xe6\xb1\x9f\xe6\x88\xb8\xe6\xb9\xbe Edo-van). Obmo\xc4\x8dje okoli zaliva je najbolj naseljeno in industrializirano na Japonskem\n_START_SECTION_\nPoimenovanje\n_START_PARAGRAPH_\nV starih \xc4\x8dasih je bil znan kot u\xc4\x8di-umi (\xe5\x86\x85\xe6\xb5\xb7 "notranje morje"). V obdobju Azu\xc4\x8di-Momojama (1568\xe2\x80\x931600) je postal znan kot zaliv Edo zaradi mesta Edo na njegovih obalah. Dana\xc5\xa1nje ime je dobil po preselitvi cesarskega sede\xc5\xbea in prestolnice v Edo, ki so ga preimenovali v Tokio.\n_START_SECTION_\nGeografija\n_START_PARAGRAPH_\nTokijski zaliv moli v ravnino Kanto. Obdaja ga polotok Boso v prefekturi \xc4\x8ciba na vzhodu in polotok Miura v prefekturi Kanagava na zahodu. Obala sestoji iz deluvijske ravnice, ki jo hitro erodira morje. Usedline dajejo gladko in kontinuirano obalo. Severni del zaliva dosega globino 40 m, ju\xc5\xbeni pa 20 m. Ob izteku vTihi ocean globina hitro nara\xc5\xa1\xc4\x8da. Obsega povr\xc5\xa1ino 1.500 kvadratnih kilometrov.\n_START_SECTION_\nOtoki\n_START_PARAGRAPH_\nEdini naravni otok v Tokijskem zalivu je Saru\xc5\xa1ima. Na njem se je v obdobju Bakumacu nahajala priobalno topni\xc5\xa1tvo, ki so ga v obdobju Mejd\xc5\xbei vkorporirali v utrdbo Tokijskega zaliva. Japonska mornarica je na otoku do konca druge svetovne vojne vzdr\xc5\xbeevala postajo za demagnetizacijo. Danes je otok nenaseljen, spremenjen v morski park._NEWLINE_V obdobjih Mejd\xc5\xbei in Taj\xc5\xa1o so izgradili veliko umetnih otokov za morske utrdbe. Po drugi svetovni vojni so mnoge preobrazili v stanovanjske in rekreacijske centre. Primer je otok Odajba iz leta 1853, ki je branil \xc5\xa1ogunat Tokugava v Edu.\n_START_SECTION_\nReke\n_START_PARAGRAPH_\nV Tokijski zaliv se praznijo \xc5\xa1tevilne reke, ki nudijo vodo za stanovalce in industrijo. Reki Tama in Sumida se izlivata v zaliv v Tokiu. Reka Edo se izliva v zaliv med Tokiom in prefekturo \xc4\x8ciba, reki Obicu in Joro pa v prefekturi \xc4\x8ciba.\n_START_SECTION_\nPridobivanje nove zemlje\n_START_PARAGRAPH_\nOb obali zaliva poteka od obdobja Mejd\xc5\xbei pridobivanje nove zemlje, saj je globina morja ob obali manj kot 5 metrov. Za take projekte uporabljajo pesek z dna zaliva. Do leta 2012 so na tak\xc5\xa1en na\xc4\x8din pridelali \xc5\xbee za 249 kvadratnih kilometrov novih povr\xc5\xa1in. Ve\xc4\x8dina smeti iz okolice Tokia je skrbno recikliranh, spremenjenih v pepel in recikliranih v material za pridobivanje zemlji\xc5\xa1\xc4\x8d._NEWLINE__NEWLINE_Most-tunel povezuje Kavasaki in Kisarazu na obeh straneh zaliva.\n_START_SECTION_\nRibolov\n_START_PARAGRAPH_\nTokijski zaliv je zgodovinsko sredi\xc5\xa1\xc4\x8de lova na ribe, \xc5\xa1koljke in druge vodne kulture. Po industrializaciji in drugi svetovni vojni so \xc5\xa1le te industrije v pozabo.\n_START_SECTION_\nPristani\xc5\xa1\xc4\x8da\n_START_PARAGRAPH_\n\xc5\xa0tevilna najpomembnej\xc5\xa1a japonska pristani\xc5\xa1\xc4\x8da so v tem zalivu, npr. Jokohama, \xc4\x8ciba, Tokio, Kavasaki, Jokosuka in Kisarazu, ki so med naj\xc5\xbeivahnej\xc5\xa1imi ne samo na Japonskem, temve\xc4\x8d tudi \xc5\xa1ir\xc5\xa1e v azijsko-pacifi\xc5\xa1ki regiji.\n_START_SECTION_\nIndustrijske cone\n_START_PARAGRAPH_\nIndustrijske cone izhajajo iz obdobja Mejd\xc5\xbei (1868\xe2\x80\x931912). Primera ve\xc4\x8djih sta Kejhin na novopridobljeni zemlji v prefekturi Kanagava in Kejjo v prefekturi \xc4\x8ciba, zgrajeni pred drugo svetovno vojno. Nastalo je najve\xc4\x8djei ndustrializirano obmo\xc4\x8dje na Japonskem. So razlog za ve\xc4\x8djo onesna\xc5\xbeenost zraka in vode.\n_START_SECTION_\nVoja\xc5\xa1ki objekti\n_START_PARAGRAPH_\nPristani\xc5\xa1\xc4\x8de Jokosuka vsebuje pomorsko bazo japonskih samoobrambnih sil in ameri\xc5\xa1kih sil na Japonskem.\n_START_SECTION_\nPerryjeva odprava\n_START_PARAGRAPH_\nTokijski zaliv je bil prizori\xc5\xa1\xc4\x8de Perryjeve odprave (dveh obiskov v letih 1853 in 1854) iz ZDA na Japonsko pod poveljstvom kontraadmirala Matthewa Perryja (1794\xe2\x80\x931858). Perry je priplul v Tokijski zaliv 8. julija 1853 s \xc5\xa1tirimi "\xc4\x8drnimi ladjami" in za\xc4\x8del pogajanja s \xc5\xa1ogunatom Tokugava za mirovni in trgovski sporazum (glej konvencija v Kanagavi) med Japonsko in ZDA.\n_START_SECTION_\nDruga svetovna vojna\n_START_PARAGRAPH_\n2. septembra 1945 je Japonska na krovu ladje USS Missouri (BB-63) podpisala kapitulacijo. Na ceremoniji so izobesili eno od zastav z ladij kontraadmirala Perryja.'